Nana Nyame Totrobonsu
…nyansa sene ade nyinaa nti na
…obi Akosua kuma nnyɛ obi anum no
Enti neɛ ɛmrɛ atukwan abɛduru wɔ nyansa mu yi
…a kwajo hoho adwene gu so te wo nyansa so yi
…wo nhunu sɛ, sɛbi, nkwaseɛ nwansena ɛɛguro wo nsɛmka ho?
II
Kyerɛsɛ Kwame Asikuma
…bɛtumi asi n’agɛgɛ mu
…agu aba wɔ ɛmmaa du ayaase
…agye nnamu nson no nyinaa a “papa” mbata ho abodin
Nso tɛkrɛma biara nkyerɛ n’ase wɔ b’adwamu,
Mpo sɛ ne bɔne sene adebɔnefo nyinaa deɛ a,
…firi sɛ otua dua
Akosua nkoa kɔ so aba krɔ firi n’ahosɛpɛ mu a
…w’adane duawa a ɛwɔ sɛ amanfoɔ we wɔ nkunkɔn so?
III
Krakyi
…obiara asaase nna ɔbaa biara ayaase
Na w’akɔ tena hɔ tesɛ abɛnsuo dua ase
…akɔ kyerɛ mmra ase
…de apɛ n’animguase
Ɔbarima biara a ɔkyerɛ mmaase
…tesɛ tuuse a yɛde ɛkɔ ma Kaase
…wɔ ne dam akuara ase
…a yɛfrɛ hɔ Bɔdamase
Enti nhwehwɛ nnaseɛ nfiri onyansani biara apata ase
Efiri sɛ w’akyerɛ ɔbaa bi ase
…de agu n’anim ase
IV
Sɛ ɔbaa bi ano a ɛda n’ayaase
…yɛ w’ano a wo de kɔ mukaase-
…a, mesrɛ wo
…ka w’ano tum
…na ka wo se si so
Sɛ ɛhɔ nso yɛ wo Okuafo nsuo a ɛpata wo nsukɔm a
…ɛneɛ agya
…gye ho ban na pɛ krado bi fa kɔ to mu
Ɛma ɛmmɛ tena abɔnten mmue wo dede gya
…nfrɛfrɛ nkurasedwene wɔ mmerɛyefoɔ tirimu
…ɛmfa nsɛi adwene pa
V
Mmere atukwan abɛduru anibue mu
Enti ma w’adwene nso ntene nyansafidie mu
…na ɛmɛduru ɛnɛ yi faahodie mmrɛ mu
Na hunu sɛ
…ɔbaa biara kura ne homam faahodie safoa
Sɛ wɔn bɛbue wɔn ayaase
…tesɛ ɛkwan a ɛkɔ Efiduase
…ama wɔn a ɛbɔ dondo abɛ goro wɔn Antoakyire wɔ hɔ o
Sɛ wɔbɛ kɔ akɔbɔ dawuro wɔ Ankaase
…ama abɛtiri a ɛwɔ ntini nyinaa
…abɛ twa wɔn asaase wɔ wɔn ayaase o
Ɛnnyɛ wo ho mframa
…n’abɛyɛ w’asɛm
Enti pɛ nsakrayɛ pɔ bi bɔ to wo ti mu na ma yɛ ndwene
Amoafowaa Sefa Cecilia © Obubuo 8, 2019
ewe_Latn twi_Latn twi_Latn twi_Latn twi_Latn twi_Latn fin_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn fin_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn fin_Latn twi_Latn twi_Latn twi_Latn lus_Latn bam_Latn twi_Latn twi_Latn twi_Latn twi_Latn twi_Latn twi_Latn slk_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn grn_Latn